钦定古今图书集成/明伦汇编/官常典/第604卷 > 刘孝
## 钦定古今图书集成/明伦汇编/官常典/第604卷 > 刘孝

按《彰德府志》：“孝字子仁，号邃渠。少时馆天宁寺，每夜
就月光读书。登隆庆戊辰进士，初授南乐县令，与民
分水利，民为之建祠。及为吏部验封司，熟悉九边利
弊，南兵多不习边塞，将作战车，以人拥之，缺其右版，
名曰‘偏厢。然边外山涧高下，非若中国平地，无所用
之。又二里筑一敌台，所费颇多。孝力陈其失，悉奏罢’”
之。为东兖道。时河漕淤塞，孝请行海运之法，由淮安
刘家港历麻湾口、沙门、常山诸岛，以至天津，一一皆
有停泊处。法虽不行，而才识为最著。东兖地无煤，民
间柴贵于米。孝曰：“千佛诸山，脉与东山联贯。东山有
煤而南山无煤，有是理哉？”设法开之，百姓大便。及提
刑陕西，境无冤民。升山西布政使，廉洁无所取。以疾
致仕归，载书满橐而已。孝长于诗赋，有《邃渠集》行于世。